**FELHÍVÁS EBTARTÓKNAK**

Az állatok védelméről és kíméletéről szóló 1998. évi XXVIII. törvény 42/B § (1) bekezdés értelmében a tartás helye szerinti illetékes települési önkormányzat ebrendészeti feladatainak elvégzése érdekében, illetve a veszettség elleni oltás járványvédelmi vonatkozásaira való tekintettel, 3 évente legalább egy alkalommal ebösszeírást végez. A települési önkormányzat az ebtartók által szolgáltatott adatokról nyilvántartást köteles vezetni.

Kérjük a kutya tulajdonosokat, kutya tartókat, hogy az ebösszeíró adatlap kitöltésével Bugacpusztaháza közigazgatási területén tartott ebek adatairól nyilatkozni szíveskedjenek.

A nyomtatványt átvehetik személyesen a település polgármesteri hivatalában. Aki kéri, Válik Gyöngyi Ilona (06 30 154 6086) segítségét az jelezze neki vagy Horváth Mária (06 30 011 8670) titkársági ügyintézőnek telefonon.

**A nyomtatványt minden gazdának ki kell töltenie, minden tulajdonában lévő kutyára vonatkozóan! A kitöltött adatlapokat 2025.február 21-ig szíveskedjenek eljuttatni az alábbi elérhetőségek egyikére:**

**Személyesen vagy a falugondnokon keresztül.**

**Bugacpusztaházi Községi Önkormányzat**

**Bugacpusztaháza Számadó u.28.**

**Tájékoztatom az ebtartókat, hogy a 4 hónaposnál idősebb ebeket transzponderrel (mikrocsippel) megjelölve lehet tartani. Az állattartó köteles minden 3 hónapnál idősebb ebet veszettség ellen, saját költségén, állatorvossal beoltani 30 napon belül, az első oltást követően 6 hónapon belül majd ezt követően évente.**

**Kérem, amennyiben a kutyájuk nem rendelkezik érvényes mikrocsippel (transzponderrel), valamint oltással sem, akkor a bejelentő lap kitöltése előtt pótolni szíveskedjenek azokat!**

**Felhívom figyelmüket, hogy az ebösszeírással kapcsolatos adatszolgáltatás az ebtulajdonosok részére kötelező, valamint az ebösszeírást követően is kötelesek az adatokban bekövetkezett változásokat, szaporulatokat írásban bejelenteni!**

**Az állatvédelmi bírságról szóló 244/1998 (XII.31.) Kormányrendelet alapján az adatszolgáltatás elmulasztása akár 150.000 Ft-ig terjedő állatvédelmi bírsággal büntethető.**